
D e quare  dissertationem  componerem,  longe  du« 
bitavi,  cum  in  paucis  annis,  per  quos  medicinam 
tractavi,  nullam  eius  partem  tam  strenue  explica- 
re potuissem,  ut  aliquid  novi,  commemoratu  di- 
gnum, invenissem.  Principia  enim  scientiarum  tali 
modo  me  occupabant,  ut  tempus  non  superesset, 
singulas  earum  partes  cognoscendi,  errores  corri- 
gendi et  nova  detegendi.  Sed  si  etiam  partes  quasdam 
scientiarum  callerem  et  quasdam  rationes,  ut  credidi, 
memorabiles  haberem,  numquam  satis  copiosae 
erant,  ut  complures  paginas  iis  replere,  potuissem. 
Quare  rationem,  omnino  novi  quoddam  tradendi, 
deserui,  et  materiam  elegi,  quae  maxime  gravis 
est,  praecipue  medico  in  bellis,  quae  mihi  magis 
cognita  erat  pluribus,  quae  non  satis  explicata  est, 
modo  enim  novissimis  temporibus  natura  scientiis 

cligna  diiuclicata  est,  et  quae  tandem  neque  solum 
chirurgum,  neque  solum  medicum,  sed  medico- 
chirurgum  explicando  requirit. 

Quae  autem  dixi  maxima  parte  sunt  dicta 
praeceptoris,  a me  in  ordinem  composita, 

5.  1. 

Notio.  Amputationem  illam  esse  operatio- 
nem chirurgicam,  per  quam  artus  a corpore  disiun- 
guntur,  aut  continuitate  ossium  (amputatio  sensu 
strictiori)  aut  contiguitate  i,  e,  in  articulis  (exar- 
ticulatio s.  enuclealio);  cuivis  cognitum  erit. 

Indicationes  ad  amputationem  plerumque 
morbi  quidam  artuum  insanabiles  habentur,  (quos 
infra  nominabo),  sed  ego  credo  non  solum  hos 
morbos  ad  indicationes  spectare,  sed  etiam  con- 
ditio totius  corporis  aegrotorum,  porro  medi- 
cum, et  alias  res,  quae  commodum  aut  incommo- 
dum perducunt;  quam  ob  rem  de  his  etiam  rebus 
verba  feci. 

5»  2. 

Historia  indicationum. 

Historia  amputationis  ipsius  simul  historiam 
indicationum  exhibet,  si  technicismus  seiungitur. 
Praecipue  vero  morbi  indicantes  varii  variis  tem- 
poribus habentur.  Primis  enim  temporibus,  qui- 


bus  amputatio  peracta  qst,  fere  nullum  morbum, 
nisi  gangraenam,  amputationem  requirere,  crede- 
batur* Quod  etiam  nullo  modo  mirandum.  Ho- 
mines enim  videbant,  vires  naturae  nobis  imposi- 
tae vulnera  gravia  mederi  per  gangraenam,  siraul- 
que  vero  videbant,  hunc  medelae  processum  sae- 
pius longum  tempus  perseverare,  et  magnam  vi- 
rium copiam  corpori  adimere,  praecipue  praesenti- 
bus contusionibus*  Facile  ergo  hominibus  in  men- 
tem venire  deberet,  partem  quandam,  quae  tamen 
a natura  per  suppurationem  aut  gangraenam  re- 
motura sit,  per  cultrum  resecare,  qua  resectione 
amputatio  primis  rudimentis  aderat.  Simul  pa- 
tet, ut  fieri  poterat,  gangraenam  primum  et  uni- 
cum morbum  indicantem  et  per  longum  tempus 
fuisse.  Altera  causa,  cur  amputatio  iam  anti- 
quissimis temporibus  peracta  sit,  mihi  illam  esse  vi- 
detur, populos  veteres  saepius  vulneribus  gravibus 
expositos  fuisse,  simulque  corpora  plerumque  ma- 
gis robusta  habuisse,  in  quibus  vis  naturae  magis 
perspicui  poterat,  quam  nostris  tomporibus. 

Sed  in  temporis  processu  observatio  frequens 
homines  docere  deberet,  multos  saucios  per  gan- 
graenam et  atrocem  suppurationem  mortem  obire, 
quamvis  etiam  amputatio  in  illis  perfecta  esset, 


qua  de  re  facile  cogitatum  exstitit,  amputationem 
non  in  gangraenosis  partibus  sed  sanis,  supra  gan- 
graenosis, perficere*  Quare  indicatio  nunc  erat: 
amputatio  gangraenae  causa  instituenda  est,  sed 
sanis,  non  gangraenosis,  partibus.  Scliola  Alexan- 
driaca  primum,  ut  videtur,  hoc  praeceptum  dabat, 
et  Celsus  est  primus,  qui  illum  nobis  tradidit. 

At  sensim  haec  norma  oblita  est,  et  medici 
in  regulam  priorem  regressi  sunt,  partes  gangrae- 
nosas resecare*  Per  plura  saecula  lis  et  dubium 
inter  medicos  erat,  an  amputatio  gangraenae  cau- 
sa partibus  gangraenosis  aut  sanis,  aut  omnino 
non  ob  hunc  morbum  instituenda  sit.  Tandem 
argumentis  probatum  est,  gangraenam  nullo  mo- 
do amputationem  requirere,  ut  infra  pluribus  di- 
cam. 

Sed  quamvis  primis  temporibus,  quibus  am- 
putatio perficiebatur,  gangraena  fere  unicus 
morbus  erat,  hanc  operationem  indicans,  non 
diu  unicus  habebatur,  at  et  alii  morbi  inve- 
niebantur, qui  amputationem  poscerent.  Numerus 
et  natura  horum  morborum  variis  temporibus  va- 
rii erant,  sed  credo  dici  posse,  numerum  mino- 
rem fuisse,  cum  instrumenta  ad  sanguifluxum  in 
operatione  sistendum  non  inyenta  essent,  postea 


vero  numerum  maiorem  crevisse,  quamvis  non 
atrenue  distinguebatur,  qui  morbi  huc  spectabant, 
qui  non;  sed  alter  medicus  hunc  morbum  alter 
alterum  amputationem  findicantem  credebat, 
tertius  fere  omnes  reiiciebat.  Strenua  et  cum 
aollertia  disquisitio  hoimm  morborum  instituta  no- 
vissimis tantum  temporibus  facta  est,  et  praecipue 
chirurgi  Germaniae  in  hac  re,  exempli  gratia 
Richter,  Mursinna,  Rust,  merita  sibi  comparabant. 

Quod  ad  historiam  verum  aliarum  in  indicati- 
onibus ad  amputationem  influentibus  rebus  adtinet, 
non  multa  dicam.  Nam  primum  de  natura  ho- 
minum vigorosa  aut  debili  verba  facere,  superva- 
caneum est,  cum  omnibus  temporibus  corpora  ro- 
busta et  debilia  inveniuntur,  hac  re  ergo  regulae 
absolute  traditae  adesse  non  possunt,  cum  modo 
casu  dato  dici  potest,  quid  faciendum,  sit  hac  con- 
stitutione corporis,  quid  non. 

Maioris  momenti  in  historia  est  tempus  adi 
amputationem  indicatum.  Primum  non  respicie- 
batur, postea  credebatur,  optimum  fore,  amputa- 
tionem instituere,  cum  saucii  sive  aegroti  in  CU“ 
ram  medici  periti  venissent,  et  in  loco  satie 
commodo  essent.  Sed  mox  alii  praetendebant,  in 
morbis  recentibus  optimum  esse,  amputationem 

in  loco  peragere.  Diu  lis  erat,  quae  vero  tandem 
diremta  est,  vix  ante  paucos  annos.  Sed  num- 
quam  liaec  lis  renovari  potest,  si  etiam  chirurgia 
temporibus  futuris  in  gradum  perfectionis  perve-. 
nit,  quem  nunc  cogitare  nequimus;  cum  argumen-^ 
tis  probatum  sit,  amputationem  eo  melius  institu-^ 
tam  esse,  quo  maturius  instituta  est,  ut  infra  dio 
cam. 

Alia  res  se  habet  in  methodo  indicata,  cum 
non  spectat  ad  technicismum*  Haec  perfectionis 
infinitae  capax  est,  si  etiam  credere  possimus,  om- 
nes methodos  exhaustas  esse,  attamen  aliquis 
novam  methodum  inveniat,  quae  certis  casibus 
melior  est,  quam  cognitae.  Sed  quod  adtinet  ad 
historiam  methodorum  indicatarum  dicerem,  non 
gdest.  Nam  primum,  cum  una  methodus  ad- 
esset, et  semper  haec  indicata  erat.  Postea  vero, 
cum  novae  methodi  invenirentur,  semper  illa,  quao 
modo  inventa  erat,  a plurimis  medicis  optima  ha- 
bebatur, ac  aliis  medicis,  alia  methodus,  et  sem- 
per amputatio  per  illam  modo  methodum  perficie- 
batur, quae  a chirurgo  optima  credebatur.  No- 
vissimis temporibus  disquisitio  philosophica  nos 
docuit,  methodum  omnibus  casibus  optimam  om- 
nino non  esse,  sed  mox  haec  mox  alia,  pro  ratio- 


ne  habita,  optima  erit*  Cum  vero  historia  ab  hac 
disquisitione  incipit,  nunc  non  adest,  sed  quon- 
dam erit. 

Tandem  de  loco  indicato  historia  tradenda 
est.  Primum,  credo,  partes  resecabantur,  ubi  ne- 
cesse  videbatur:  tum  a multis  medicis  amputatio 
in  continuitate  ossium,  ob  eventum  infelicem,  re- 
iiciebatur,  exempli  gratia  a Galeno,  qui  modo 
amputationem  in  contiguitate  ossium  voluit.  Post 
eum  alii  medici  eum  sequebantur,  alii  exarticula- 
tionem et  amputationem  (sensu  strictiori)  statue- 
bant, alii  reiiciebant.  Sed  medici,  qui  exarticula- 
tionem et  amputationem  reiicerent,  ab  illo  tem- 
pore, quo  instrumenta  ad  haemorrhagiam  sisten- 
dam inventa  erant,  magis  magisque  evanescebant, 
et  nunc  nullus  medicus  hanc  operationem  omni- 
no reiiciet.  Sed  quaestio  an  exarticulatio  aut  am- 
putatio semper  praeponendam  esse,  non  tam  pla- 
ne et  distincte  explicata  est,  ut  omnes  medici  cre- 
derent, modo  exarticulationem  modo  amputatio- 
nem, pro  casu  dato,  praeferendam  esse.  Sed  exi- 
guus numerus  eorum  medicorum,  qui  credant, 
semper  exarticulationem  aut  semper  amputatio- 
nem adhibendam  esse,  mox  non  aderit. 

A.  De  rebus  indicantibus. 

t.  De  conditionibus  internis  ad  in- 
dicationes. 

3* 

Conditiones  internae  per  quas  indicationes  ad 
amputationem  nascuntur,  duplicis  sunt  generis. 
Sunt  enim  aut  morbi,  qui  iam  per  se  amputatio- 
nem postulant,  aut  constitutio  corporis,  quae  casu 
dato,  amputationem  requirit. 

De  structura  et  virium  conditione  in  genera- 
li dici  potest,  amputationem  eo  rarius  instituen- 
dam esse,  quo  maior  copia  virium,  et  eo  frequen- 
tius, quo  corpus  debilius.  Sed  in  quovis  casu 
medici  est,  maxima  diligentia  diiudicare,  quid  vi- 
res valeant,  quid  non,  an  amputatio  perficienda 
sit,  an  non. 

4* 

De  morbis  amputationem  indicantibus. 

Morbi  indicantes  duplices  esse  possunt,  aut 
absolute  aut  relative  amputationem  postulant. 

Indicatio  absoluta  dicitur,  si  malum  nobis 
datum  talis  est  conditionis,  ut  per  se  sanari  non 
potest,  etiam  optimis  et  sanationem  maxime  fa- 
ventibus rebus  externis  j et  si  porro  hic  morbus 


insanabilis  corpori  damnum  aut  ipsam  mortem 
adfei'at,  cum  non  ab  illo  removeatur. 

Indicatio  relativa  triplex  est,  primum,  ctim 
morbus  per  sc  quid-em  sanari  posset,  sed  non 
in  hoc  homine,  aut  non  datis  conditionibus  ex- 
ternis, si  etiam  homo  talis  constitutionis  esset,  ut 
sanatio  fieri  posset.  Postea,  cum  morbus  prae- 
sens sanari  quidem  nequit,  nunc  etiam  corpori 
non  nocet,  sed  forsan  mox  aut  tamen  in  posteris 
temporibus  totum  organismum  in  periculum  trans- 
iget, et  ob  hanc  rem  amputatio  necesse  est.  Tan- 
dem et  deformitates  extremitatum,  morbis  absenti- 
bus, quae  vero  corpori  incommodo  sunt,  relati- 
vam indicationem  exhibent,  si  per  artum  ar- 
tificialem hoc  incommodum  removendum  est. 

5-  5* 

Indicatio  absoluta. 

Morbi,  qui  in  omnibus  hominibus,  et  in  op- 
timis rebus  externis  semper  amputationem  requi- 
runt, cum  nullo  alio  modo  removeri  possint,  ra- 
rissimae sunt.  Plurimi  enim  eorum,  qui  huc  spe- 
ctantes habentur,  interdum  vere  sanari  possunt, 
et  indicationem  absolutam  non  exhibent,  ut  ex- 
empli  gratia  vulnera,  fracturas  ossium,  etc. 

His  indicationibus  falso  - absolutis  remotis 


paucissimae  verae  nobis  se  praebent  aut  immo  u- 
nica  tantum;  quae  est  haemorrhagia,  alio  modo 
nisi  per  amputationem,  et  per  ferrum  candens  ip- 
sum , non  removenda.  Qualis  haemorrhagia  sae- 
pius partibus  gangraenosis  exstitit,  et  sanguis  e 
tota  organorum  massa,  ut  e spongia,  profluit. 
Ligatura  vasorum  ob  eorum  magnam  copiam  et 
magnitudinem  parvam  fieri  nequit,  et,  dum 
omnia  alia  remedia , quae  plerumque  haemorrha- 
giam vincunt,  nihil  valent,  nihil  restat,  nisi  am- 
putatio mox  instituta. 

6. 


Indicatio  relativa. 

1.  Indicationes  relativae  in  laesionibus  recentibus. 

Haud  raro  hi  morbi  amputationem  indi- 
cant, quam  ob  rem  plerumque  indicationes  ab- 
solutae habentur.  Sed  interdum  et  non  nulli 
horum  morborum  sanantur,  quo  patet,  eos  sanabi- 

les  esse,  igiturque  non  indicationem  absolutam, 
sed  relativam  reddunt.  Sed  nomen  nihil  valet  ad 
rem,  hi  morbi  enim  saepissime  occurrunt,  et  ^ 
maximae  sunt  gravitatis.  Causa  vero,  ob  quam 
casu  quodam  dato  sanari  non  possunt  aut  in  ho-  ' 
mine  aut  iu  re^us  externis  ad  sanationem  invidis, 
aut  ambobus  gignitur.  Sed  medici  est,  omneis  hae  | | 


conditiones,  ut  par  est,  perspiciendi,  cum  vita  in 
has  influit,  satis  distincte  raro  tantum  explicari 
et  determinari  possunt;  et  facile  cuidam  persua- 
sum erit,  haud  leve  esse,  in  quodam  casu  iudicium 
componere.  Qriare  et  medicis  optimis  obvenire 
potest,  ut,  amputationem  necesse  esse,  credant, 
ubi  non  est,  et  non  necesse  esse,  ubi  est.  Prae- 
cipue Franco  Galli  vituperantur  eos  frequentius 
hanc  operationem  perficere.  Germanos  rarius. 

Optimum  fore,  credo,  in  laesionibus  recen- 
tibus, dubiis,  an  amputatio  sit  instituenda,  an 
non,  eam  perficere;  cum  per  illam  unicum  mem- 
brum removetur,,  et  reliquus  organismus  sanusr 
redditur;  si  vero  amputatio  non  perficitur,  facile 
totus  organismus  in  perniciem  detruditur.  " 

Morbi  quos  experientia  nos  docuit  qui  ple- 
rumque amputationem  indicant,  et  ob  hanc  renr 
plerumque  absolute  amputationem  postulantes  di- 
cuntur, hi  sunt: 

1.  Ossium  fracturae, 

a.  Praecipue  cum  fissuris  coniunctae,  ubi 
fissurae  in  articulos  percurrunt,  e quibus  synovia 
emanat,  quo  trismus  aut  gangraena  aut  mors  ipsa 
facile  sequuntur, 

b.  Fracturae  ossium  comminutae. 


2»  Contusiones  et  lacerationes  partium  niolliunit. 

a,  musculorum  maiorum;  facile  enim,  am- 
putatione non  peracta,  gangraena  et  sanies  sequun-» 
tur. 

b.  Ligamentorum  et  tendinum  grandium, 
praecipue  .in  articulis  stricte  coniunctis.  Et  hic 
amputatione  neglecta  gangraena  aut  trismus  fre- 
quentes sequelae  sunt. 

c.  Maiorum  arteriarum  et  nervorum  quibus  ra*» 
mi  laterales  desunt. 

3.  Vulnera. 

a.  Magnis  substantiae  deTectibus,  quae  suppuij 
ratio  profusa  sequitur. 

b.  Ea  vulnera,  per  quae  corpora  aliena  in 
articulos  demissa  sunt. 

c.  Vulnera  articulorum  puncta,  praecipue cuni 
parva  sed  profunda  sint. 

4.  Ruptio  vasorum,  quae  ex  ictibus  cutemi 
etringentibus  oriri  dicuntur. 

§♦  7- 

• 2.  Indicationes  relativae  in  morbis  chronicis. 

De  his  eadem  valent,  quae  de  sanatione  in 
malis  recentibus  dicta  sunt;  sed  interest  hos 
morbos  chronicos  amputationem  non  tam  repenter 
indicare,  et  medico  longius  temporis  spatium  ad 

iudiciuju  componendum  datum  esse,  et  ad  pericu- 
lum sanationis  instituendum»  Sed  mala,  quae  pro 
statu  medicinae  praesenti  experientia  insanabilia 
plerumque  docuit,  et  fere  semper  amputationem 
indicant,  sunt: 

1.  Angiectasiae, 

a.  si  totum  membrum  obducunt,  et  haemor- 
hagias  frequentes  gignunt. 

b.  Aneurysmata  arteriarum  maiorum,  defici- 
entibus ramis  lateralibus  et  praesenti  carie» 

2.  Degenerationes, 

a.  Tumor  albus  in  articulo  genu  et  ulnae. 

b.  Elephantiasis. 

c»  Corpora  interarticularia» 

d.  Formationes  novae,  exempli  gratia:  osteo- 
stegtoma,  osteosarcoma  etc. 

3.  Exulceratio, 

a.  partium  mollium,  sic  ulcera  phagedaenica 
frequenti  sanie  obducta,  et  praesenti  cachexia. 

b.  Spina  ventosa,  caries,  arthrocace  exulce- 
rata» 

5.  8. 

3»  Indicationes  relativae  absentibus  morbis. 

Hae  extremitatum  deformitates  adnatae  aut  e 
morbU  iaiu  deletis  exortae  esse  possunt.  Indica- 

tiones  ad  amputationem  minime  urgent,  cum  non 
morbus  removeatur^  sed  deformitas  quaedam,  quae 
vitae  noxam  non  fert.  Quam  ob  rem  iisdem 
tantum  casibus  vere  operatio  instituenda  est,  qui- 
bu»  membrum  artificiale  maiori  commodo  est, 
quam  praesens  deformitas.  Et  tum  etiam  semper 
voluiitaS  hominis  sequenda  erit,  an  velit  amputa, 
tionem  an  non.  Quibus  accedit,  deformitatem 
membri  ei  forsan  minori  incommodo  esse,  quam 
dolores  acerbi  necessario  modo  cum  amputatione 
coniuncti. 

Mala,  quae  huc  spectant,  nominare  tum  fie- 
ri non  potest,  cum  quotidie  nova  nobis  obveniri 
possint,  tum  superfluum  est,  cum  facile  casu  da- 
to'cognoscenda  sunt. 

II,  De  conditionibus  externis  ad  am*  ' 
putationis  indicationes. 

§.  9. 

- 'Hi  sunt:  medicus,  instrumenta  ad  operatio- 
nem perficiendam  apta,  medicamenta,  cura  sedula, 
requies  corporis,  aer  sanus  etc. 
i.  Medicus. 

Malus  medicus  indicat  operationem,  sed  ma- 
lus chirurgus  eam  contraindicat.  — Bonus  enim 
medicus  sine  dubio  interdum  'sanationem  efliciet 


dum  malus  medicus  aeg^rotos,  si  amputationem 
non  perficit,  morti  tradet.  Sed  malus  chirurgus 
amputationem  contraindicat,  cum  enim  haemor- 
rhagias  periculosas  aut  vulnus  laceratum,  aut  do- 
lores acerbos,  aut  alias  res  obnoxias  efficit,  quae 
vitandae  erant. 

2.  Instrumenta  obtusa  et  armamentarium  vile, 
cotraindicant  operationem.  Sed  inopia  medica- 
mentorum, curae  sedulae  et  requiei  corporis,  ae- 
risque sani  amputationem  saepius  indicant. 

$.  Jo. 

De  loco  indicato. 

Amputatio  semper  ibi  est  instituenda,  ubi  to- 
tum malum,  ob  quod  operatio  perficitur  per  eam 
a corpore  reliquo  removetur,  si  localis  est,  aut  sal- 
tem, si  morbus  totius  corporis  adest,  causa  huitis 
morbi  resecatur.  Haec  ratio  semper  est  prima  et 
primaria. 

Sed  altera  Vatio  methodum  respicit,  per  quam 
amputatio  fieri  debet.  Sed  de  methodo  indicata 
infra  plura  dicam. 

§.  II. 

De  tempore  indicato. ' 

Tempus  ad  amputationem  optimum  est,  cum 
morbus  aut  omnino  localis  est,  aut  saltem  mor- 

B 2 


bus  universalis  tam  exiguus,  ut  amputatio  perfici 
possit.  In  recentibus  laesionibus  igitur  optimum 
erit,  satis  mature,  in  chronicis  vero  malis,  ex 
acutis.^ ortis,  satis  tarde  amputationem  per?gere, 
sed  cum  morbi  chronici  ab  initio  naturam  chro- 
nicam prae  se  ferebant,  mox  amputatio  est  insti- 
tuenda. 

1,  Tempus  in  laesionibus  recentibus.  ■> 

. piini  credebatur,  melius  esse,  amputationem, 
non  in_  loco  perficere,  sed  post  aliquod  tempus,.- 
cum  saucius  auxilium  quoddam  et  curam , prae- 
cipue in  bello,  accepisset,  et  primus  impetus  vul- 
neris 'in  totum  corpus  transiisset,  Medici  fenim 
credebant,  in  momento  laesionis  reactionem  cor-j 
poris  vehementissimam  esse,  in  quovis  momento- 
diminui,  et  ob  hanc  rem  meliorem  esse,  amputa-' 
tionem  post  aliquot  dies  instituendi,  ut  exempli 
gratia  est  in  commotionibus  cerebri.  Sed  expe-^ 
rientia  docuit,  rem  non  ita  esse,  dum  reactio  non 
s^atim,  sed  post  longius _ aut  brevius  temporis, 
spatium,  post  paucas  horas  aut  post  diem,  sequi- 1 
tur;  et  si  adest,  semper.  crescit  ad  gradum  sum- 
mum, a quo  decrescit,  et  tandum  evanescit*  Nunc 
facile  patebit,  optimum  tempus  ad  amputationem 
esse  ante  reactionem  totius  corporis,  in  loco  post: 

laesionem.  Plerumque  talia  vulnera,  quae  ampu4 
tationem  postulant,  reactionem  totius  corporis 
post  sex  ad  viginti  quatUor  horas  producunt;  non 
facile 'maturius  aut  tardius  febris  e vulnere  exorta 
adest.  Regula  ergo  erit:  institue  amputationem 
statim  post  laesionem,  et  numquam  tardius  quam 
viginti  quatuor  horae  praeterlapsae  sunt.  Saepius 
vero  hoc  momentum  nimis  tarde  est,  si  exem» 
pii  gratia  saucius  corpus  robustum  habet,  animus 
eius  vivus  et  facile  irritandus,  si  sol  ardet  et 
aliae  conditiones  adsunt,  quae  febrem  augent. 
Tum  haud  raro  tempus  sex  horas  post  laesionem 
ad  amputationem  aptum  praeterlapsum  est.  At 
non  solum  febris  traumatica  tempus  ad  amputa- 
tionem indicat,  sed  etiam  conquassatio  totius  sys- 
tematis nervorum  in  laesione,  quam  frigus  se- 
quitur. Sed  post  dimidiam  horam  haec  conquas- 
satio praeterlapsa  erit,  et  tunc  nulla  conditio  am- 
putationem prohibet  donec  febris  traumatica  intrat. 

Si  vero  amputatio  inter  frigus  aut  post  in- 
troitum febris  traumaticae  perficitur,  saucius  fere 
semper  mortem  obiet,  quod  etiam  non  miran- 
dum. Corpus  enim  ante  amputationem  maxima- 
est  revolutione,  sit  nervosa  aut  febrilis,  cui  no- 
vum vulnus,  et  non  parvum  quidem,  adiungitur;- 

quare  copia  vis  vitalis  non  sufficiet,  talem  viola- 
tionem perferrencli* 

«i  Quid  medicus  autem  instituet  cum  amputatio 
ante  febris  traumaticae  introitum  non  perfici  pot- 
erat, et  haec  operatio  tamen  indicata  est?  Tum 
nihil  nisi  per  viam  therapeuticam  agere  potest,  et 
moderationem  febris  traumaticae  exspectabit.  Cum 
aegrotus  moritur,  sine  culpa  est;  nam  certius 
mortem  obiisset,  si  amputationem  perfecisset;  cum 
non  moritur,  saepius  amputatio  post  febrem  su- 
pervacanea erit,  natura  enim  morbum  sanavit, 
quem  insanabilem  putavimus;  est  vero  amputatio 
et  post  febrem  indicata,  tum  etiam  nunc  institui 
potest»  Sed  quaeritur,  quo  tempore  nunc  institu- 
enda sit?  Credo  aut  tunc  tempore,  quo  febris  trau- 
maticae vehementia  et  vigor  in  naturam  mitiorem 
transiit,  quo  natura  eius  acuta  in  chronicam  se 
mutat,  quo  vires  aegroti  non  consumtae  quidem 
sed  per  febrem  mitigatae  sunt.  Hoc  temporis  mo- 
mentum in  dies  explicare,  fieri  non  potest,  cum 
in.  aliis  maturius  in  aliis  tardius  adest,  sed  ple- 
rumque circa  diem  duodecimum,  decimum  quin- 
tum ad  vicesimum  aderit.  Cum  hoc  momentum 
ad  amputationem  aptum  velociter  transit,  saepe  a 
medico  negligitur,  amputationem  peragere.  Tum 

nullo  modo  nisi  inter  naturam  chronicam  perfici 
potest. 

Morbus  autem  chronicus  ex  acuto  ortus  sem- 
per  cum  febre  coniunctus  est,  qui  sensim  sensim- 
■que  languescit,  sed  non  omnino  desinit;  eius  natu- 
ra fit  hectica,  et  in  tempus  de  novo  exacerbationes 
oriuntur.  Amputatio  his  conditionibus  tum  insti- 
tuenda est,  quum  febris  fere  deest;  nunquam  vero 
inter  exacerbationem,  quod  tum  violatio  corporis 
nimis  vehementem  reactionem  totius  corporis  pro- 
duceret, quam  pro  copia  virium  fieri  deberet,  et 
mors  finem  facit.  4 

Si  vero  malum  chronicum  ab  initio  chronicum 
est,  sine  febre  incipit;  tam  diu  etiam  sine  ea  erit, 
quam  diu  corpus  satis  firmum  est,  non  omnibus 
suis  viribus  reagere;  signum  reactionis  universalis 
est  nempe  febris.  Haec  semel  exorta,  semper  cre- 
scit, si  malum  non  vincitur,  et  mors  aut  sanatio 
finem  faciunt.  Si  ergo  hoc  malum  sanationi  resti- 
tit, amputatio  mox  perfici  debet,  ante  febris  hecti- 
cae  introitum,  sive  mox  postea;  et  amputatio  his 
casibus  non  ultimum  ren^edium  sed  primum  esse 
debet;  nam  si  in  initio  illa  negligitur,  in  processa 
temporis  opem  non  fert,  sed  nocebit,  quia  totius 
corporis  reactio  et  revolutio  nimis  vehemens  et 


icerba  est,  ut  talis  operatio  perferri  posset,  et  mors 
accelerata  fere  unica  sequela  erit. 

§.  12. 

De  methodo  indicata* 

Non  una  eademque  methodus  semper  adhU 
benda  est,  sed  mox  haec  mox  illa,  et  plures  ra- 
tiones habendae  sunt. 

Prima  est  locus,  in  quo  amputatio  fieri  debet. 
Si  structura  membri  hoc  loco  talis  est,  ut  certa 
quaedam  methodus  institui  non  possit  alia  eligenda 
est.  Sic  sectio  conica  in  membris  duobus  ossibus 
instructis  fieri  nequit. 

. Altera  conditio  est  modus  quo  vulnus  ampu- 
tationis sanabor*  Cum  enim  vulnus  amputationis 
per  primam  intentionem  sanare  cupio,  illam  ope- 
rationis formam,  praecipue  huic  rationi  responden- 
tem, eligam;  id  est  sectio  lobularis  simplex  sive 
duplex,  sive  sectio  conica.  Est  vero  methodus  sup- 
purativa in  sanatione  indicata,  et  sectionem  circu- 
larem instituam. 

Tandem  et  ratio  habenda  est  in  truncum  re- 
siduum. Ubi  enim  fieri  potest,  eius  forma  sic  ex- 
colenda est,  ut  usui  futuro  inservire  possit.  Ob 
hanc  rem  amputatio  cruris  in  divibus  infra  suram, 
in  pauperibus  autem  in  sura  ipsa  perficitur. 

B.  De  contraindicationibus  ad  ampu- 
tationem, i 
5.  15- 

Plurima,  quae  aci  contraindicationes  spectant, 
iam  dixi  in  indicationibus.  Huc  pauca  tantum 
sunt  adiicienda. 

Amputatio  nempe  est  operatio,  quae  totum 
membrum  quoddam  aut  partem  membri  quandam 
a corpore  removet*  Ob  hanc  rem  maximo  usui 
erit,  ubi  per  hanc  operationem  totus  morbus  re- 
secatur, et  nihil  nisi  vulnus  amputationis  superest, 
ergo  in  morbis  topicis,  sensu  strictissimo*  Sed 
haec  operatio  eo  minus  indicata  erit,  quo  minus 
morbus,  ob  quem  amputatio  perficitur,  topicus 

est.  Ergo  satis  circumspecte  et  cum  maxima  sol- 

lertia  diiudicandum  erit,  an  amputatio  instituen- 
da aut  reiicienda  sit,  cum  morbus  febre  coniunc- 
tus  est.  In  febre  acuta  semper  amputatio  reii- 
cienda est,  ut  supra  dixi;  in  febre  lenta  (hectica) 
copia  virium,  gradus  febris  et  aliae  i-es  strenue 
explicandae  sunt.  Si  vero  morbus,  ob  quem  am- 
putatio fieri  debet,  a morbo  universali,  a cache- 
xia adhuc  praesenti,  exortus  est,  amputatio  om- 

nino  est  reiicienda ; et  hi  morbi  contraindicationes, 
sensu  strictiori;  praebent. 

His  rationibus  generalibus  praedictis  fere  nul- 
la, nisi  nomina  cachexiarum  mihi  nominanda' 
sunt,  quae  contraindicationes  praebent. 

1.  Gangraena.  Olim  praecipua  erat  indicatio, 
sed  falso.  Gangraena  enim  localis  est  aut  univer- 
salis. De  amputatione  in  gangraena  locali  nihil 
dictu  est,  nisi  supervacaneam  eam  esse.  Pericu- 
lum vitae  enim  non  fert,  cum  sanatio  a natura 
perficitur,  et  multo  mitiori  quidem  modo,  quam 
per  amputationem.  Quibus  accedit,  per  cultrum 
maiorem  partem  resecari,  quam  necesse  fuisset. 
Sed  in  gangraena  universali  amputationem  insti- 
tuere, stulti  est.  Per  cultrum  enim  removeri  ne- 
quit, et  si  etiam  malum,  quod  ex  eius  elFectu  orie- 
batur, per  cultrum  removeo,  mox  tamen  causa 
non  deleta  aliud  malum  producet»  Nam  eadem 
causa,  quae  semel  malum  quoddam  produxit,  et 
iterum  producet,  si  non  deletur.  £t  si  etiam  hoc 
non  esset,  non  causam  video,  ob  quam  rem  ae-  | 
groto  haemorrhagia  et  dolores  acerbi  parandi  sunt,  i 
cum  nihil  prosunt ; cum  gangraena  universalis  | 
nullo  modo  per  amputationem  removenda  est.  1 
His  accedit,  me  nescire,  quibus  partibus  amputa-  '' 


tio  instituenda  sit.  Si  enim  partes  gangraenosas 
resecani,  et  in  sanis  operationem  perficere  volo, 
saepe  errabo.  Partes  externae  habitum  sanum 
forsan  prae  se  ferunt,  et  internae  subiacentes  ta- 
men gangraenosae  sunt;  quare  amputatio  in  par- 
tibus gangraenosis  fit,  quod  nolui,  Quodsi  autem 
nihil,  nisi  partes  gangraenosas  resecare  volo,  for- 
san partes  profunde  sitae  sanae  sunt,  praecipue  cum 
vasa  et  nervi  serius  quam  aliae  in  gangraenam 
plerumque  transiunt.  Alii  medici  dicunt:  ampu- 
tationem post  gangraenam  perficiendam  esse;  sed 
tum  non  gangraenae  causa,  sed  ob  malum  relictum 
perficitur.  — De  haemorrhagia  in  gangraena  iam 
verba  feci. 

2.  Cachexiae.  Huc  praesertim  numerandae 
-sunt:  scrophulae,  syphilis,  rhachitis,  arthritis,  ca- 
chexia scorbutica  etc.  Casus  duplex  est;  malum 
topicum  enim  diiudicandum  aut  nihil  est  nisi 
symptoma  cachexiae  universalis,  in  toto  corpore 
praesenti.  Hac  conditione  amputatio  reiiciendai 
est;  quid  enim  prodest,  effectum  causae  cuiusdam 
removere,  dum  causa  non  removetur.  Causa  per- 
sistens mox  similia  mala  et  deformitates  efficiet. 
Ergo  nihil  faciendum  nisi  cachexiam  sanare,  et 
haud  raro  simul  malum  diiudicandum  sine  ope- 


ratione  sanabitur.  Si  id  vero  non  fit,  post  cache- 
xiae sanationem  amputatio,  ob  morbum  topicum 
fieri  potest.  Alter  casus  ille  est,  quo  cachexia 
universalis  non  perspicitur,  sed  morbus  localis 
naturam  cachexiae  cuiusdam  prae  se  fert.  Si  am- 
putatio instituitur,  rarius  sanatio  perfecta  efficitur, 
saepius  autem  nunc  cachexia  universalis  in  lucem 
prodit;  si  amputatio  non  perficitur,  sensim  sen- 
simque  aut  malum  evanescit,  aut  omnino  non 
mutatur,  aut  cachexia  ipsa  se  ostendit.  Optimum 
est,  amputationem  non  peragere,  sed  periculum 
sanationis  per  remedia  therapeutica,  quae  ad  sana- 
tionem cachexiae,  quamvis  occultae,  spectant» 

3.  Morbi  universales  e topicis  exorti»  Huc 
spectant:  morbi  articulorum,  ut  arthrocace  exul- 
cerata, tumor  albus,  fungus  haematodes,  elephan- 
tiasis, forsan  et  scirrhus  et  cancer.  ~ Si  himorbi 
vere  sunt  insanabiles  quam  primum  amputatio 
perfici  debet, ante  initium  febris  hecticae»  Nam  si 
haec  adest,  et  gradum  quendam  nactus  est,  am- 
putatio omnino  reiicienda  erit., 

CURRICULUM  VITAE 

EX  DECRETO 

GRATIOSI  MEDICORUM  ORDINIS 
BEROLINENSIS 
ADIECTUM. 


Ego  Fridericus  R.udoIplius  Heine  natus  aumi 
Viesis,  pago  in  ducatu  Magdeburgico , haud  pro-.' 
cui  ab  oppido  Brandenburgo  ad  Havelam  sito  diei 
XXVIII.  mensis  lun.  anni  MDCCXCIX,  patre  Fri-i 
derico  Christiano,  concionatori  verbi  divini  publi- 
co, et  matre  Friderica,  e gente  Moehringiana,  prae-  ; 
matura  morte,  eheu,  mihi  infanti  erepta.  Post- 
quam primis  literarum  elementis  eruditus  eram, 
gymnasium,  quod  Brandenburgi  ad  Havelam  flo- 
ret, per  septem  annos  frequentavi.  Quibus  prae- 
terlapsis, autumno  anni  MDCCCXVIII.  Halas  jne 
contuli,  et  a Cl.  Grubero,  tunc  temporis  prorecto- ; 
re,  inter  cives  academicos  receptus,  per  duos  an- 
nos et  dimidium  hisce  virorum  clarissimorum  le- 
ctionibus fructus  sum:  CU  Gerlachi  de  logice,  Ch. 

Fr.  Meclielii  de  anatomia,  Cl.  A.  Meckelii  cie  en- 
cyclopaeclia  medica,  Cl.  Sprengelii  de  botanice,  Cl. 
Nitzscbii  de  zoologia  et  entozoologia,  Cl.  Maasii 
de  psychologia,  Cl.  Gruberi  de  aesthetice,  Cl. 
Schweiggeri  et  Cl.  DuefFeri  cie  chemia  experimen- 
tali,  Cl.  Fr.  Meckelii  de  physiologia  et  anatomia 
comparata,  nec  non  exercitationibus  cadavera  se- 
candis, Cl.  Sprengelii  de  pharmacologia,  Cl.  Kru- 
kenbergii  de  pathologia  et  therapia  generali  et 
speciali,  Cl.  Dzondii  de  chirurgia  generali  et  spe- 
ciali, et  Cl.  Niemeyeri  de'arte  obstetricia.  Prae- 
terea scholis  clinicis  medicis  Cl.  Krukenbergii  et 
chirurgicis  Cl.  Dzondii  per  sex  menses  me  inter- 
fuisse laetor. 

Anno  praeterlapso , fama  celeberrimorum  vi- 
rorum, qui  hanc  universitatem  literariam  ornant, 
allectus,  Berolinum  me  contuli  ibique  a rectore 
Cl.  Lichtenstein  mense  Aprilis  anni  MDCCCXXI. 
civibus  academicis  adscriptus,  hisce  interfui  praele- 
ctionibus; IU.  Rustii  et  Klugii  de  aciurgia,  Cl. 
Klugii  de  arte  fascias  imponendi,  111.  de  Siebold 
de  exercitationibus  obstetriciis  in  machina  institu- 
tis. Denique  clinica  medica,  chirurgica  et  obste- 
tricia virorum  illustrissimorum  Berends,  Bust  et 
de  Siebold  frequentavi. 


Tentamen  et  examen  rigorosum  ftiensibus 
Octobris  et  Novembris  anni  praeterlapsi  feliciter 
superavi.  * 

Mense  Martii  anni  currentis  cursum  anatomi- 
cum, ut  nominant,  a legibus  reipublicae  praescrip- 
tum, sicuti  etiam  prima  pensa  chirurgica,  feliciter 
perfeci. 


THESES  DEFENDENDAE, 


I. 

Quo  magis  topicum  malum  est,  ob  quod  amputa- 
tio perficitur,  eo  melius  effectus  erit. 

Ih 

Non  quodvis  amputationis  vulnus  per  primam  in~ 
tentionem  sanari  debet. 

III. 

Pessaria  relinquenda  sunt,  excepta  spongia  marina. 

IV. 

Et  phthisis  stadio  ultimo  non  absolute  lethalis  est. 

V. 

Dysenteria  est  febris  exanthematica  tubi  intestinalis. 

